**Választói igazolvány**

Azon választópolgár, akinek a Szlovák Köztársaság területén állandó lakóhelye van, és a választás napján nem szavazhat az állandó lakóhelyén, kérheti az állandó lakóhelye szerinti önkormányzatot a választói igazolvány kiállítására.

Somorja város február 7-től kezdi meg az igazolványok kiadását.

A választó a Köztársasági elnök választás első és második körére vonatkozóan egy időben is és külön is kérheti a választói igazolvány kiállítását. **Az erre vonatkozó kérést a kérelemben egyértelműen fel kell tüntetni.**

A kérelemben fel kell tüntetni:

* név
* születési szám
* állandó lakhely
* állampolgárság
* postai cím – abban az esetben ha ez eltérő az állandó lakhelytől

Somorja Város a Tt. 180/2014-es számú a választások gyakorlásának feltételeiről, valamint egyes törvények módosításáról és kiegészítéséről szóló törvény 11 c. §-nak értelmében közzé teszi az **elektronikus postacímet, amelyre kézbesíteni lehet a szavazói igazolvány kiállítására vonatkozó kérelmet:**

**ildiko.rusnakova@samorin.sk**

**A választó írásban a következő postai címre küldheti a kérelmét:**

Somorjai városi hivatal

Fő utca 37, 931 01 Somorja

Elektronikusan vagy postai levélformában a kérelmet legkésőbb 2024. március 4-ig; a választás második fordulójára legkésőbb 2024. március 14-ig kell elküldeni.

**A választó személyesen is kérvényezheti a választó igazolvány kiadását** a következő címen: Somorja városi hivatal

Fő utca 37

931 01 Somorja

Legkésőbb 2024. március 22-ig; a választás második fordulójára legkésőbb 2024. április 5-ig az önkormányzat ügyfélfogadó órái alatt lehet kérni személyesen az igazolványt.